text: Hund bed kat ihjel i Vejen
  28 maj 2015 kl. 18.30
  Politiet fik kl. 18.45 melding om en hund, som havde angrebet en kat på Danmarksgade i Vejen. Katten var død, da politiet ankom. Hunden er indfanget til undersøgelse.
  - Hunden sad med katten i gabet, da patruljen ankom, fortæller vagtchef Erik Lindholdt til TV SYD. Vi synes, at det lignede en pitbull terrier, så vi var lidt varsomme med at nærme os hunden.
  Det har senere vist sig, at der var tale om en Bullterrier - som er lovlig. Hunden er også chippet, så ejeren er fundet, oplyser politiet kl. 22.
  Hunden blev indfanget og sendt til et dyreinternat ? og en dyrlæge kunne fastslå, at den ikke er af en af de forbudte racer, som skal bære mundkurv.
  Han tilføjer, at politiet formoder at have fundet hundens ejer. Derimod ved man ikke, hvis kat det gik ud over.
  - Det er selvfølgelig slemt for dem, der ejer katten, men man må sige, at det var bedre, at det var en kat end et barn.
  